**แบบสอบถาม**

**การติดตามผลการดำเนินการตามแผนปฏิบัติการจัดการความหลากหลายทางชีวภาพ พ.ศ. 2558-2559
ช่วงระยะเวลา 1 ปี**

คำชี้แจง

 1. สำนักงานนโยบายและแผนทรัพยากรธรรมชาติและสิ่งแวดล้อม โดยฝ่ายความหลากหลายทางชีวภาพ
ได้จัดทำแบบสอบถามการติดตามการดำเนินการตามแผนปฏิบัติการจัดการความหลากหลายทางชีวภาพ
พ.ศ. 2558-2559 ในรอบ 12 เดือน โดยมีวัตถุประสงค์เพื่อติดตามความคืบหน้า ปัญหา และอุปสรรคในการดำเนินการตามแผนฯ ซึ่งเป็นการดำเนินการตามมติคณะรัฐมนตรี เมื่อวันที่ 10 มีนาคม 2558 ที่ให้กระทรวงทรัพยากรธรรมชาติและสิ่งแวดล้อมและหน่วยงานที่เกี่ยวข้อง เร่งดำเนินการในส่วนที่เกี่ยวข้องให้เป็นไปตามแผนปฏิบัติการจัดการความหลากหลายทางชีวภาพ พ.ศ. 2558-2559 ในช่วงระยะเวลา 3 เดือน 6 เดือน 9 เดือน และ 1 ปี ให้เกิดผลเป็นรูปธรรม เพื่อนำข้อมูลและผลการติดตามการดำเนินงานที่ได้รายงานเสนอต่อผู้บริหาร เพื่อใช้เป็นข้อมูลประกอบการพัฒนาปรับปรุงแผนฯ ในระยะต่อไป สำนักงานนโยบายและแผนฯ โดยฝ่ายความหลากหลายทางชีวภาพจึงขอความร่วมมือหน่วยงานได้โปรดตอบแบบสอบถาม และส่งกลับมายังฝ่ายความหลากหลายทางชีวภาพ **ภายในวันที่ 20 พฤศจิกายน 2558** จักขอบคุณยิ่ง

 2. แบบสอบถามประกอบด้วย

 ส่วนที่ 1 ข้อมูลทั่วไปของผู้ตอบแบบสอบถาม

 ส่วนที่ 2 แบบสอบถามการดำเนินงานโครงการ/กิจกรรมตามมาตรการรายยุทธศาสตร์ภายใต้แผนปฏิบัติการจัดการความหลากหลายทางชีวภาพ พ.ศ. 2558-2559 จำนวน 6 หัวข้อ ดังนี้

1. ยุทธศาสตร์ แผนปฏิบัติการฯ มาตรการ
2. โครงการ/กิจกรรม
3. งบประมาณ (บาท)
4. สถานภาพการดำเนินงาน (ณ วันที่ 30 กันยายน 2558)
5. ผลการดำเนินการ
6. ปัญหา/อุปสรรค และข้อเสนอแนะ (หากมี)
7. เป้าหมายล่วงหน้า (โครงการต่อเนื่อง)

3. แนวทางการกรอกข้อมูลและตอบแบบสอบถาม

 3.1 แผนปฏิบัติการจัดการความหลากหลายทางชีวภาพ พ.ศ. 2558-2559 ซึ่งจะใช้ขับเคลื่อนการดำเนินงานตามแผนแม่บทบูรณาการจัดการความหลากหลายทางชีวภาพ พ.ศ. 2558-2564 ในระยะเร่งด่วน เพื่อให้หน่วยงานเร่งดำเนินการในส่วนที่เกี่ยวข้องให้เป็นไปตามแผนฯ ในการบริหารจัดการความหลากหลายทางชีวภาพ ทั้งในระดับนโยบายและในระดับพื้นที่

 3.2 ระยะเวลาของการติดตามผลการดำเนินงานและผลการดำเนินงานเป็นไปตามมติคณะรัฐมนตรี
วันที่ 10 มีนาคม 2558 ในช่วงระยะเวลา 3 เดือน 6 เดือน 9 เดือน และ 1 ปี (นับตามปีงบประมาณเป็นรายไตรมาส นับตั้งแต่วันที่ 1 ตุลาคม 2557 เป็นต้นมา)

 3.3 วิธีการกรอกข้อมูลและตอบแบบสอบถาม

 3.3.1 ส่วนที่ 1 ข้อมูลทั่วไปของผู้ตอบแบบสอบถาม เป็นข้อมูลเบื้องต้นของผู้ให้ข้อมูล ซึ่งช่วยให้ฝ่ายความหลากหลายทางชีวภาพ สามารถจำแนกหน่วยงานและติดต่อประสานข้อมูลได้

 3.3.2 ส่วนที่ 2 แบบสอบถามการดำเนินงานโครงการ/กิจกรรมตามมาตรการรายยุทธศาสตร์ภายใต้แผนปฏิบัติการจัดการความหลากหลายทางชีวภาพ พ.ศ. 2558-2559

 1) โครงการ/กิจกรรม ให้หน่วยงานระบุโครงการ/กิจกรรม ดังนี้

* แผนงาน/โครงการ/กิจกรรมที่หน่วยงานได้ดำเนินการตามที่บรรจุไว้ในแผนปฏิบัติการจัดการความหลากหลายทางชีวภาพ พ.ศ. 2558-2559
* แผนงาน/โครงการ/กิจกรรมที่หน่วยงานได้ปรับปรุง แก้ไข เพิ่มเติมในภายหลัง
* การดำเนินงานโครงการ/กิจกรรมอื่นๆ ที่เกี่ยวข้อง ที่สอดคล้องหรือตอบสนองต่อมาตรการภายใต้แผนปฏิบัติการจัดการฯ ทั้งนี้ รวมถึงการดำเนินงานที่เป็นการดำเนินการประจำ (ใช้งบดำเนินงาน)

 2) ขอให้หน่วยงานได้โปรดระบุโครงการ/กิจกรรมที่หน่วยงานได้ดำเนินการว่าอยู่ภายใต้แนวทางปฏิบัติข้อใดของแผนปฏิบัติการฯ (ระบุเลขข้อ)

3) งบประมาณ โปรดระบุงบประมาณที่ใช้ในการดำเนินงานโครงการ/กิจกรรม
ทั้งงบรายจ่ายอื่นและงบดำเนินงาน เ**พื่อสำนักงานนโยบายและแผนฯ จะได้ใช้เป็นข้อมูลส่วนหนึ่งในการประเมินผลการดำเนินงานตามแผนฯ**

4) สถานภาพการดำเนินงาน (ณ วันที่ 30 กันยายน 2558) เป็นการระบุหรือบ่งชี้สถานภาพหรือสรุปผลการดำเนินงานโครงการใดๆ ตามมาตรการ ซึ่งหากหน่วยงานได้ดำเนินการโครงการตามที่ระบุใน
ข้อ 3.3.2 ข้อ 1) เสร็จสิ้นแล้ว ให้ทำเครื่องหมาย (√) ในช่องดำเนินการแล้วเสร็จ แต่หากอยู่ระหว่างดำเนินการ
ให้ทำเครื่องหมาย (√) ในช่องอยู่ระหว่างดำเนินการ และหากไม่สามารถดำเนินการได้ ให้ทำเครื่องหมาย (√) ในช่อง
ไม่สามารถดำเนินการได้ พร้อมให้เหตุผลประกอบในช่องหัวข้อ/ปัญหาอุปสรรค ทั้งนี้ ให้สอดคล้องกับช่องหัวข้อ
ผลการดำเนินงาน (รอบ 12 เดือน)

 5) ผลการดำเนินการ เป็นการให้รายละเอียดข้อมูลผลการดำเนินงานโครงการ/กิจกรรม ที่ได้ดำเนินการกระบวนการปฏิบัติงาน และผลผลิตที่ได้ (ในกรณีที่ได้ดำเนินการแล้วเสร็จ เช่น กรณีการดำเนินงานระยะสั้น)

 6) ปัญหา/อุปสรรค และข้อเสนอแนะ หากหน่วยงานยังไม่สามารถดำเนินงานได้ตามแผนงาน/โครงการที่ระบุในข้อ 3.3.2 ข้อ 1) โปรดกรอกข้อมูลหรือระบุสาเหตุที่ไม่สามารถดำเนินการได้ ในส่วนข้อเสนอแนะ เป็นคำถามที่หน่วยงานสามารถแสดงความคิดเห็นต่อมาตรการรายยุทธศาสตร์ ตามแผนปฏิบัติการจัดการฯ ซึ่งจะเป็นประโยชน์ต่อการปรับปรุงแผนปฏิบัติการจัดการฯ ในระยะต่อไป

 7) เป้าหมายล่วงหน้า (โครงการต่อเนื่อง) หากโครงการที่ท่านดำเนินการอยู่เป็นโครงการต่อเนื่อง ขอได้โปรดให้ข้อมูลโดยระบุว่า **โครงการต่อเนื่อง ดำเนินการตั้งแต่ปีงบประมาณ พ.ศ. 2558 – ปีงบประมาณ พ.ศ. .... เพื่อสำนักงานนโยบายและแผนฯ จะได้ใช้เป็นข้อมูลส่วนหนึ่งในการยกร่างแผนปฏิบัติการจัดการฯ ระยะที่ 2 (พ.ศ. 2560 – 2564)**

ฝ่ายความหลากหลายทางชีวภาพขอขอบคุณหน่วยงานที่ให้ความร่วมมือในการตอบแบบสอบถามมา ณ โอกาสนี้ เป็นอย่างสูง

**หมายเหตุ:**

1. สามารถดาวน์โหลดแบบสอบถามและรายละเอียดสรุปผลโครงการ/กิจกรรมที่หน่วยงานต่างๆ ดำเนินการตามแผนปฏิบัติการฯ ได้ที่ http://chm-thai.onep.go.th

2. กรุณาตอบแบบสอบถามกลับไปยังกลุ่มงานคณะกรรมการฯ ฝ่ายความหลากหลายทางชีวภาพ ภายในวันที่ 20 พฤศจิกายน 2558 โดยสามารถจัดส่งแบบสอบถามได้ตามช่องทาง ดังนี้

2.1 ทางไปรษณีย์โดยส่งแบบสอบถามฯ ถึงสำนักงานนโยบายและแผนทรัพยากรธรรมชาติและสิ่งแวดล้อม ถนนพระรามที่ ๖ แขวงสามเสนใน เขตพญาไท กรุงเทพฯ ๑๐๔๐๐

2.2 ทางโทรสาร. 0 2265 6564 (โทร. 0 2265 656)

2.3 ทาง E-mail: bdcommittee@gmail.com

**แบบสอบถาม**

**การติดตามการดำเนินการตามแผนปฏิบัติการจัดการความหลากหลายทางชีวภาพ พ.ศ. 2558-2559**

**ส่วนที่ 1 ข้อมูลทั่วไปของผู้รายงาน/ผู้ตอบแบบสอบถาม**

นาย/นาง/นางสาว.............................................................................นามสกุล.................................................................................

ตำแหน่ง.............................................................................................................................................................................................

หน่วยงาน..........................................................................................................................................................................................

สำนัก/กอง........................................................................................................................................................................................

กลุ่ม/ฝ่าย..........................................................................................................................................................................................

ที่อยู่...................................................................................................................................................................................................

โทรศัพท์....................................................................................................E-mail..........................................................................

**ส่วนที่ 2 การดำเนินการโครงการตามมาตรการรายยุทธศาสตร์ภายใต้แผนปฏิบัติการจัดการความหลากหลายทางชีวภาพ พ.ศ. 2558-2559 โปรดทำเครื่องหมาย √ ในช่องสถานภาพการดำเนินงาน พร้อมระบุชื่อโครงการ/กิจกรรมที่ได้ดำเนินการตามมาตรการภายใต้แผนปฏิบัติการจัดการฯ**

| **ยุทธศาสตร์****แผนปฏิบัติการฯ****มาตรการ** | **โครงการ/กิจกรรม** | **งบประมาณ (บาท)** | **สถานภาพการดำเนินงาน (ณ วันที่ 30 กันยายน 2558)** | **ผลการดำเนินงาน** | **ปัญหา/อุปสรรค/ข้อเสนอแนะ** | **เป้าหมายล่วงหน้า (โครงการต่อเนื่อง)**  |
| --- | --- | --- | --- | --- | --- | --- |
| **ดำเนินการแล้วเสร็จ** | **อยู่ระหว่างดำเนินการ** | **ไม่สามารถดำเนินการได้** | **ระยะ 1 ปี****(ณ วันที่ 30 กันยายน 2558)** |
| **ยุทธศาสตร์ที่ 1 บูรณาการคุณค่าและการจัดการความหลากหลายทางชีวภาพโดยการมีส่วนร่วมในทุกระดับ** |
| **1.1 แผนปฏิบัติการเสริมสร้างความตระหนักและให้การศึกษาด้านความหลากหลายทางชีวภาพ** |
| **มาตรการ 1.1.1** สร้างความตระหนัก ส่งเสริมการศึกษา การเรียนรู้ และถ่ายทอดองค์ความรู้เกี่ยวกับความหลากหลายทางชีวภาพ |  |  |  |  |  |  |  |  |
| **มาตรการ 1.1.2** ส่งเสริมและสนับสนุนให้มีเนื้อหาที่เกี่ยวข้องกับความหลากหลายทางชีวภาพในหลักสูตรของสถานศึกษาและสถาบันการศึกษา ตลอดจนปรับปรุงและพัฒนาหลักสูตรที่มีอยู่ให้ทันสมัยและสอดคล้องกับสถานการณ์ในปัจจุบัน |  |  |  |  |  |  |  |  |
| **1.2 แผนปฏิบัติการบูรณาการและส่งเสริมการมีส่วนร่วมในการบริหารจัดการความหลากหลายทางชีวภาพ** |
| **มาตรการ 1.2.1** เพิ่มประสิทธิภาพในการบริหารจัดการความหลากหลายทางชีวภาพ และอนุวัติการตามพันธกรณีระหว่างประเทศที่เกี่ยวข้อง |  |  |  |  |  |  |  |  |
| **มาตรการ 1.2.2** บูรณาการการบริหารจัดการความหลากหลายทางชีวภาพโดยสอดแทรกเข้าสู่นโยบายและแผนระดับชาติ ภาคส่วน องค์กร จังหวัด ท้องถิ่น และชุมชน |  |  |  |  |  |  |  |  |
| **มาตรการ 1.2.3** เสริมสร้างความเข้มแข็งและการมีส่วนร่วมของภาคธุรกิจและประชาสังคมในการปกป้องคุ้มครอง อนุรักษ์ ฟื้นฟู และใช้ประโยชน์ความหลากหลายทางชีวภาพอย่างยั่งยืน |  |  |  |  |  |  |  |  |
| **ยุทธศาสตร์ที่ 2 อนุรักษ์และฟื้นฟูความหลากหลายทางชีวภาพ** |
| **2.1 แผนปฏิบัติการอนุรักษ์ ฟื้นฟู และปกป้องคุ้มครอง ความหลากหลายทางชีวภาพ** |
| **มาตรการ 2.1.1** เพิ่มประสิทธิภาพและความเข้มแข็งในการบริหารจัดการพื้นที่คุ้มครองและพื้นที่อนุรักษ์ตามกฎหมาย |  |  |  |  |  |  |  |  |
| **มาตรการ 2.1.2** ลดอัตราการสูญเสียแหล่งที่อยู่อาศัยตามธรรมชาติและดำเนินการฟื้นฟูระบบนิเวศเสื่อมโทรมให้สามารถดำรงไว้ซึ่งความสามารถในการให้บริการทางนิเวศ เพื่อรองรับการปรับตัวต่อการเปลี่ยนแปลงสภาพภูมิอากาศ และการต่อต้านการแปรสภาพเป็นทะเลทราย |  |  |  |  |  |  |  |  |
| **มาตรการ 2.1.3** จัดทำกลไกในการปกป้องคุ้มครองและฟื้นฟูชนิดพันธุ์เฉพาะถิ่นและชนิดพันธุ์ที่ถูกคุกคามตามทะเบียนชนิดพันธุ์ที่ถูกคุกคามของประเทศไทย |  |  |  |  |  |  |  |  |
| **มาตรการ 2.1.4** อนุรักษ์และปกป้องคุ้มครองความหลากหลายทางพันธุกรรมของพืชเกษตร ปศุสัตว์ สัตว์น้ำ สัตว์เลี้ยง สายพันธุ์ป่าและพื้นเมือง จุลินทรีย์ รวมถึงชนิดพันธุ์อื่นที่มีคุณค่าทางเศรษฐกิจ สังคม วัฒนธรรม และนิเวศวิทยา |  |  |  |  |  |  |  |  |
| **มาตรการ 2.1.5** พัฒนาและผลักดันให้ทุกภาคส่วนที่เกี่ยวข้องดำเนินการตามเป้าหมายและแนวทางการอนุรักษ์ความหลากหลายทางชีวภาพของพืชและสัตว์ ที่สอดคล้องกับเป้าหมายและกลยุทธ์ระดับโลก |  |  |  |  |  |  |  |  |
| **2.2 แผนปฏิบัติการลดภัยคุกคามและใช้ประโยชน์ความหลากหลายทางชีวภาพอย่างยั่งยืน** |
| **มาตรการ 2.2.1** จัดการพื้นที่เกษตรกรรม การเพาะเลี้ยงสัตว์น้ำ และการป่าไม้ อย่างยั่งยืนและรับผิดชอบต่อสิ่งแวดล้อมเพื่อเป็นหลักประกันในการอนุรักษ์ความหลากหลายทางชีวภาพและระบบนิเวศโดยผนวกประเด็นความหลากหลายทางชีวภาพไว้ในมาตรฐานสิ่งแวดล้อมในส่วนที่เกี่ยวข้อง |  |  |  |  |  |  |  |  |
| **มาตรการ 2.2.2** ควบคุมและป้องกันทรัพยากรทางทะเลและชายฝั่ง พื้นที่ชุ่มน้ำ และระบบนิเวศเปราะบางอื่น ที่อาจได้รับผลกระทบจากการขยายตัวของชุมชน ภาวะมลพิษ การประมงเกินขีดจำกัด และการเปลี่ยนแปลงสภาพภูมิอากาศ |  |  |  |  |  |  |  |  |
| **มาตรการ 2.2.3** ควบคุมและจัดการประชากรของพืชและสัตว์ให้มีความสมดุลกับระบบนิเวศ รวมทั้งป้องกันภัยคุกคามจากโรคอุบัติใหม่ที่มีผลกระทบต่อความหลากหลายทางชีวภาพ |  |  |  |  |  |  |  |  |
| **มาตรการ 2.2.4** ส่งเสริมการใช้ประโยชน์ความหลากหลายทางชีวภาพอย่างยั่งยืน |  |  |  |  |  |  |  |  |
| **2.3 แผนปฏิบัติการพื้นที่ชุ่มน้ำ** |
| **มาตรการ 2.3.1** บูรณาการเรื่องพื้นที่ชุ่มน้ำเข้าสู่นโยบาย และแผนในระดับต่างๆ |  |  |  |  |  |  |  |  |
| **มาตรการ 2.3.2** ปกป้องคุ้มครองระบบนิเวศพื้นที่ชุ่มน้ำ และส่งเสริมการใช้ประโยชน์อย่างยั่งยืน |  |  |  |  |  |  |  |  |
| **2.4 แผนปฏิบัติการจัดการชนิดพันธุ์ต่างถิ่นที่รุกราน** |
| **มาตรการ 2.4.1** จำแนก ระบุ และจัดลำดับความสำคัญของชนิดพันธุ์ต่างถิ่นที่รุกราน และเส้นทางการแพร่ระบาดควบคุมหรือกำจัดชนิดพันธุ์ต่างถิ่นที่มีลำดับความสำคัญสูง และดำเนินมาตรการจัดการเส้นทางการแพร่ระบาดเพื่อป้องกันการนำเข้า และการตั้งถิ่นฐานที่รุกราน |  |  |  |  |  |  |  |  |
| **2.5 แผนปฏิบัติการจัดการความปลอดภัยทางชีวภาพ** |
| **มาตรการ 2.5.1** ควบคุมดูแลมิให้เกิดผลกระทบทางลบต่อความหลากหลายทางชีวภาพจากการใช้เทคโนโลยีชีวภาพสมัยใหม่ |  |  |  |  |  |  |  |  |
| **มาตรการ 2.5.2** ส่งเสริมความร่วมมือในการคุ้มครองความหลากหลายทางชีวภาพและความปลอดภัยทางชีวภาพเพื่อรองรับการเข้าสู่ประชาคมอาเซียน |  |  |  |  |  |  |  |  |
| **ยุทธศาสตร์ที่ 3 ปกป้องคุ้มครองสิทธิประโยชน์ของประเทศและบริหารจัดการเพื่อเพิ่มพูนและแบ่งปันผลประโยชน์จากความหลากหลายทางชีวภาพโดยสอดคล้องกับแนวทางเศรษฐกิจสีเขียว**  |
| **3.1 แผนปฏิบัติการปกป้องคุ้มครองทรัพยากรพันธุกรรม** |
| **มาตรการ 3.1.1** ปกป้องคุ้มครองแหล่งและทรัพยากรพันธุกรรมในการเข้าถึงและใช้ประโยชน์ทรัพยากรชีวภาพและทรัพยากรพันธุกรรม โดยเร่งรัดให้มีการจัดทำและปรับปรุงกฎ ระเบียบ และกลไกในการเข้าถึง แบ่งปันผลประโยชน์ และติดตามตรวจสอบการใช้ทรัพยากรพันธุกรรม และภูมิปัญญาท้องถิ่นที่เกี่ยวข้อง |  |  |  |  |  |  |  |  |
| **3.2 แผนปฏิบัติการวิจัยและพัฒนาเศรษฐกิจชีวภาพ** |
| **มาตรการ 3.2.1** ส่งเสริมการวิจัยเพื่อเพิ่มมูลค่า |  |  |  |  |  |  |  |  |
| **มาตรการ 3.2.2** เสริมสร้างสมรรถนะในการพัฒนาเศรษฐกิจชีวภาพ |  |  |  |  |  |  |  |  |
| **มาตรการ 3.2.3** พัฒนาฐานข้อมูลและองค์ความรู้ |  |  |  |  |  |  |  |  |
| **ยุทธศาสตร์ที่ 4 พัฒนาองค์ความรู้และระบบฐานข้อมูลด้านความหลากหลายทางชีวภาพให้เป็นมาตรฐานสากล** |
| **4.1 แผนปฏิบัติการจัดการองค์ความรู้และฐานข้อมูล** |
| **มาตรการ 4.1.1** ส่งเสริมและพัฒนาการจัดการองค์ความรู้ด้านความหลากหลายทางชีวภาพรวมถึงการประยุกต์ใช้และถ่ายทอดเทคโนโลยีที่เกี่ยวข้องกับการใช้ประโยชน์ความหลากหลายทางชีวภาพอย่างยั่งยืน |  |  |  |  |  |  |  |  |
| **มาตรการ 4.1.2** พัฒนาและปรับปรุงระบบฐานข้อมูลความหลากหลายทางชีวภาพให้เป็นมาตรฐานสากล |  |  |  |  |  |  |  |  |
| **4.2 แผนปฏิบัติการสงวนรักษาภูมิปัญญาท้องถิ่นที่เกี่ยวกับความหลากหลายทางชีวภาพ** |
| **มาตรการ 4.2.1** ส่งเสริมและรักษาภูมิปัญญาท้องถิ่นที่เกี่ยวข้องกับการอนุรักษ์และใช้ประโยชน์ความหลากหลายทางชีวภาพ โดยสนับสนุนให้มีการประยุกต์ใช้ ถ่ายทอด และพัฒนาองค์ความรู้อย่างต่อเนื่อง |  |  |  |  |  |  |  |  |

หมายเหตุ: การระบุโครงการ/กิจกรรม ตามแบบสอบถาม ดำเนินการได้ดังนี้

1. แผนงาน/โครงการที่หน่วยงานได้ดำเนินการตามที่บรรจุไว้ในแผนปฏิบัติการจัดการความหลากหลายทางชีวภาพ พ.ศ. 2558-2559

2. แผนงาน/โครงการที่หน่วยงานได้ปรับปรุง แก้ไข เพิ่มเติมในภายหลัง

3. การดำเนินงานโครงการ/กิจกรรมอื่นๆ ที่เกี่ยวข้อง ที่สอดคล้องหรือตอบสนองต่อมาตรการภายใต้แผนปฏิบัติการจัดการฯ ทั้งนี้ รวมถึงการดำเนินงานที่เป็นการดำเนินการประจำ
(ใช้งบดำเนินงาน)